data.title: La Generalitat contradiu la fiscalia anticorrupció i acusa Camps per la fórmula 1
data.context: L'advocacia de la Generalitat ha presentat un escrit d'acusació ad cautelam contra Francisco Camps i més ex-alts càrrecs del consell i empresaris, en la causa que investiga les irregularitats en el disseny i construcció del circuit de fórmula 1, en contra del criteri de la fiscalia anticorrupció, que ha demanat que la causa sigui arxivada. L'escrit d'acusació cautelar es presenta perquè encara hi ha pendent de resoldre el recurs a la negativa de la magistrada del jutjat d'instrucció 17 de completar la prova pericial de la causa, sol·licitada per l'advocacia de la Generalitat i refusada aquest matí per la magistrada. L'advocacia volia comptar amb un informe complementari per a tenir encara més tancats determinats aspectes, però la jutgessa considera que hi ha indicis de delicte per a elevar un escrit d'acusació, sense perjudici que continuï explorant totes les vies oportunes en defensa de l'interès general. L'advocacia assenyala que va tenir coneixement de l'informe de l'interventor de la Generalitat –en el qual reconeix que no es disposa del criteri tècnic suficient per a pronunciar-se sobre aspectes com el pressupost que es va aprovar, els preus dels contractes, les valoracions tècniques i les modificacions– quan la causa ja era tancada, per la qual cosa va sol·licitar diligències complementàries per a fer aquesta anàlisi tècnica. No obstant això, manté que hi ha prou indicis establerts per la titular del jutjat d'instrucció número 17 en la seva ordre de processament per a presentar l'escrit d'acusació pels presumptes delictes de prevaricació i malversació en relació amb un circuit que no havia de costar diners i que va acabar costant uns noranta milions d'euros.
data.text: la fiscalia anticorrupció
data.id: P_962_C_962_Q1
data.question: Qui ha sol·licitat arxivar la causa que investiga irregularitats en la construcció del circuit de fórmula 1?
data.text: noranta milions
data.id: P_962_C_962_Q2
data.question: Quants euros va costar el circuit de fórmula 1?
data.text: un escrit d'acusació ad cautelam
data.id: P_962_C_962_Q3
data.question: Què ha presentat l'advocacia de la Generalitat?